ไม่พลิกล็อก “เทวินทร์” ซีอีโอ PTT คนใหม่
บอร์ดสรรหาซีอีโอ PTT คนใหม่มีมติเอกฉันท์เลือก นายเทวินทร์ วงศ์วานิช เป็นซีอีโอปตท.คนใหม่แทน ไพรินทร์ ชูโชติถาวร ที่ครบวาระในวันที่ 9 ก.ย.นี้
26 มิ.ย. 2558

ผู้สื่อข่าวรายงานว่า วานนี้นายรังสรรค์ ศรีวรศาสตร์ ปลัดกระทรวงการคลัง ในฐานะประธานคณะกรรมการสรรหาประธานเจ้าหน้าที่บริหารและกรรมการผู้จัดการใหญ่ (CEO) บริษัท ปตท. จำกัด (มหาชน) หรือ PTT  เปิดเผยว่า คณะกรรมการสรรหาสามารถคัดเลือกรายชื่อผู้ที่เหมาะสมเพียงรายชื่อเดียว จากที่มีผู้สมัครเข้ามา 4 คน และผ่านการคัดเลือกคุณสมบัติเบื้องต้น 3 คน ซึ่งเป็นคนใน PTT ทั้งหมด
ทั้งนี้ บอร์ดสรรหาซีอีโอ PTT คนใหม่มีมติเอกฉันท์เลือก นายเทวินทร์ วงศ์วานิช เป็นซีอีโอปตท.คนใหม่แทน ไพรินทร์ ชูโชติถาวร ที่ครบวาระในวันที่ 9 ก.ย.นี้
โดยระบุว่า นายเทวินทร์ มีวิสัยทัศน์ดี รอบรู้ธุรกิจในเครือปตท.โดยเฉพาะเจาะสำรวจและผลิตปิโตรเลียม รวมทั้งการเงิน          ทั้งนี้ จะเสนอรายชื่อผู้ได้รับการคัดเลือกต่อที่ประชุมคณะกรรมการ PTT ในวันนี้ (26 มิ.ย.)
อนึ่ง ก่อนหน้านี้ มีรายงานข่าวว่า บุคคลที่มีความสามารถมากสุด และมีคะแนนนำมาเป็นอันดับ 1 คือ นายเทวินทร์ ซึ่งปัจจุบันอายุ 57 ปี โดยวาระการดำรงตำแหน่งซีอีโอของปตท. มีวาระ 4 ปี แต่ต้องอายุไม่เกิน 60 ปีแล้วแต่กำหนดใดถึงก่อน